कचुगाव हाग्रा ओनसोला बावैनो वाईल्डलाईफ सेंसुवारि फोसावजानो थांगासिनो। नाथाय कचुगाव हाग्रा ओनसोलनि हाग्राखौ गोबां दंफां फालांगिरिफोरा सिखावै सानफ्रामबो दानफायनानै फालांगि खालामनाया जोबनो थांयाखै, हाग्रा ओनसोलखौ गोबां दंफांनि माफियाफ्रा गावगावनि रां आरजिनो थाखाय दानफायखुमानानै रां आरजिबाय थादों नाथाय मिथिंगायारि जिब जुनादनि खहा लाबोनायजों लोगोसे मिथिंगियारि गिख्रंथाव खैफोदफोरखौ खाथिनिफ्राय खाथिसिनाव लेंहरनानै लाबाय थादों। बावैसो खुचुगाव हाग्रायावनो बादा लुनानै दंफां दानफायखुमानानै फालांगि खालामखुमानाय माखासे माफिया फोरखौ एस एस बि फ्रा खानो मोनदोंमोन। आरोबाव बेबायदिनो थांनाय मंगलबार दिनखालि 31 नं SSB नि दोलोआ अफरेसन खालामनायनि गेजेरजों कुचुगाव हाग्रानि फिलारनि सिंगिनाला मुंनि जायगायाव 48 गं लग दंफांखौ जब्द खालामनो हायो । थांनाय माखासे सिगां बिफां दानफायनाय सोदोब खोनानानै एस एस बि नि हान्जायानो दंफां फालांगि खालामखुमानायखौ खानो मोनदोंमोन, आरोबाव बे बारावबो मंगलबारखालि बिफां दानफायनाय नि सोदोबनि गेजेरजोंनो दंफां सिखावफोरखौ साथाम खानो हाबावदों। खाजानाय साथाम सिखावफोरखौ फारियै बिफुल बसुमतारी, नबिन इसलारि, आरो बिकि हाजवारि होन्नानै सिनायथि मोनदों। बे खेसा थारैनो नायबिजिरनो गोनां जादों मानोना सानफ्रामबो दंफां दानबानाया जों साफ्रोमबो सुबुंनि होबथानो गोनां मोनसे हाबाफारि।